Ukrainas nye forsvarsjef er født og utdannet i Russland
Ekspert sier til VG at han ikke ser at  Volodymyr Zelenskyjs nye forsvarssjef Oleksandr Syrskyj (58) kan endre krigen, selv om han får æren for å ha reddet Kyiv fra å bli inntatt av Vladimir Putins styrker. Oleksandr Syrskyj ble utnevnt sist uke etter at president Volodymyr Zelenskyj - etter lang tids rykter - valgte å gi sin gamle militære sjef, Valerij Zaluzjnyj, sparken. – De får en general som er krigsvant, sier Peter Viggo Jakobsen ved det danske Forsvarsakademiet til VG. – Han sto for forsvaret av Kyiv i starten av krigen og er populær blant soldatene. Men jeg kan ikke se at det skal få noen større betydning for krigen. Jakobsen fortsetter: – Sparkingen av hans forgjenger skyldtes ikke store militære feilgrep, men uenighet om kommunikasjon og at Zelenskyj ikke likte at forsvarssjefen ga realistisk bilde av den militære situasjonen ved fronten. – Hva tenker du på? – De ukrainske problemene med å skaffe personell, materiell og ammunisjon tvinger dem til å føre en mer defensiv strategi. Det endrer denne utskiftingen i toppen ikke på. Det største problemet som Ukraina står overfor er den mangledende støtten fra USA. En ny forsvarssjef endrer ikke på det, sier Peter Viggo Jakobsen til VG. Oleksandr Syrskyj ble født i Russlands Vladimir-region og som mange andre i Sovetjetunionen tok han sin utdanning i Moskva. Siden 1980-tallet har han bodd i dagens Ukraina.  får mye av æren for at russerne - som trodde de kunne innta Kyiv «i løpet av tre dager» - ble slått tilbake i februar/mars 2022, og deretter klarte å presse fienden ut av enorme områder i Kharkiv-regionen høsten 2022. Ifølge The Economist var Syrskyj genial da han rett før 24. februar 2022 beordret at mye av det militære utstyret skulle flyttes fra sine baser - og dermed hindret at dette ble ødelagt av luftangrep i krigens innledende fase. Samtidig sørget for å få flyttet alle ledige artillerisystemer til hovedstaden og organiserte et forsvar av Kyiv. Det var Syrskyjs beslutning å dele Kyiv inn i ulike forsvarssoner og gi lokale generaler autoritet til å treffe sine taktiske avgjørelser, så de hurtigere kunne reagere på utviklingen på slagmarken, skrive Washington Post.  Men han skal altså også bli kalt «slakteren» av en del soldater, skal vi tro militæreksperten Ivan Stupaks uttalelser til Kyiv Independent.  Grunn? At han angivelig sendte soldater inn i kjøttkverna i det blodige slaget om  Bakhmut - og at han skal være tilhenger av en ekstremt brutal disiplin. På den annen side har han blitt hyllet for å redde mange ukrainske soldatliv ved tilbaketrekningen fra Debaltseve i 2015. Den engelske militæreksperten Frank Ledwidge sier til Deutsche Welle at Syrskij «er mindre populær blant soldatene» fordi han er villig til å ta større risiko for troppenes liv. Han er overbevist om at Syrskyj «vil fortsette å krige om Avdiivka uavhengig av de menneskelige kostnadene, akkurat han gjorde under slaget om Bakhmut». – Etter mitt og mange andres syn var Bakhmut trolig en stor feil, sier Ledwidge. Ivan Stupak trekker fram som positivt at forgjengeren pekte på Syrskyj som den nye forsvarssjefen og at han «kjenner nesten alle i hæren». Generalen annonserte fredag en ny strategi for Ukrainas forsvar. Han vil rotere styrkene ved fronten for ikke å slite ut soldatene, samtidig som han vil nyttegjøre seg bedre av ny våpenteknologi. Samtidig blir det nå slått alarm om at Ukraina er i ferd med å gå tom for ammunisjon. Flere europeiske ledere, inkludert EUs utenrikssjef Josep Borrell, ber nå om at alt tilgjengelig av ammunisjon nå blir gitt til Ukraina, fordi Ukraina er i ferd med å bli fri for standard 155 kaliber artilleriammunisjon, melder Frankfurter Allgemeine Zeitung.  Ifølge avisen er det nå stemmer i Tyskland og EU-kommisjonen som foreslår å betale for ammunisjon fra amerikanske produsenter med europeiske penger - om leveransene fra USA stopper opp.
Ukrainas nye forsvarssjef, Oleksandr Syrskyj, er trolig ikke i stand til å endre krigen til tross for sin militære erfaring. Syrskyj fikk æren for å redde Kyiv fra russisk invasjon, men også kalt «slakteren» for sin villighet til å ofre soldater. Utnevnelsen skjer etter at tidligere forsvarssjef Valerij Zaluzjnyj ble sparket av president Zelenskyj. Eksperter mener at hovedutfordringen for Ukraina er manglende støtte fra USA og mangelen på ammunisjon.